बहरहाल कांग्रेस मुक्खालय 24 अकबर रोड ते प्रदेश कांग्रेस दे दीनदयाल उपाध्याय मार्ग स्थित कार्यालय दे बाह्‌र कांग्रेस दे झंडें ते बैनरें कन्नै सजी गड्डिएं उप्पर ‘जय हो’ गाने चुनावी म्होल च गरमाहट आन्ना’ रदा ऐ। केईं गड्डियां ते कांग्रेस दे झंडे दे रंग कन्नै पुते दे न ते पार्टी अध्यक्ष सोनिया गांधी, प्रधानमंत्री मनमोहन सिंह ते सांसद राहुल गांधी दे बड्डे-बड्डे ते फ्रेम चढ़े पोस्टरें कन्नै सजे दे न ते लाउडस्पीरकरें थमां तेज अवाजें च ‘जय हो’ गाना गूंजा रदा ऐ। राश्ट्रीय राजधानी क्षेत्र च पार्टी दे केईं संभावत मेदवारें अपने पोस्टरें दे कन्नै गै जय हो लिखे दा ऐ। इस चाल्ली दे पोस्टरें कन्नै इस गाने गी लोकप्रियता दा नमां आयाम थ्होंदा लब्भा रदा ऐ। सामान्य अभिवादन च लोक बी जय हो दा इस्तेमाल करदे लब्भा रदे न।